**Technické služby Starého Mesta a. s.**

Žilinská 1 , 811 05 Bratislava , IČO: 35 804 092

**Oznámenie o vyhlásení obchodnej verejnej súťaže**

podľa ustanovení § 281 až § 288 Obchodného zákonníka v znení neskorších predpisov na podávanie návrhov na uzavretie Nájomnej zmluvy o nájme pozemku v správe vyhlasovateľa

**PODMIENKY OBCHODNEJ VEREJNEJ SÚŤAŽE**

Vyhlasovateľ obchodnej verejnej súťaže:

**Názov organizácie:** Technické služby Starého Mesta a.s ( ďalej len vyhlasovateľ)

**Sídlo organizácie:** Žilinská 1, 811 05 Bratislava

**IČO:** 35 804 092

**IČ DPH:** SK20220281846

**Kontaktná osoba :** Renáta Rafayová

**Telefónne číslo:** +421 903 703 971

**E-mail:** renata.rafayova@tssm.sk

**vyhlasuje obchodnú verejnú súťaž**

o najvhodnejší návrh na uzavretie Nájomnej zmluvy za účelom nájmu majetku v správe vyhlasovateľa.

1. **Špecifikácia predmetu obchodnej verejnej súťaže:**

Predmetom obchodnej verejnej súťaže je nájom nehnuteľnosti v kat. území: Bratislava Staré Mesto, ulica Poľná.

Časť A: Prenájom pozemku;

Súťažný návrh je možné podať na prenájom predmetu nájmu obchodnej verejnej súťaže v časti A.

1. **Doba nájmu:**

Nájomná zmluva bude uzatvorená na dobu určitú, v trvaní 1 roka, a to počnúc dňom nadobudnutia účinnosti nájomnej zmluvy s opciou na ďalší rok.

1. **Účel nájmu:**

Účelom nájmu je výlučne predaj tovaru povoleného/určeného v zmysle príslušného všeobecne záväzného nariadenia mestskej časti Bratislava-Staré Mesto a príslušných právnych predpisov, a to formou trhových stánkov.

1. **Stručný popis:**

Predmet nájmu sa nachádza v kat. území Bratislava Staré Mesto, na ulici Poľná.

**Prenájom A: Prenájom pozemku**

Prenájom pozemku o výmere 12 m2 za účelom vytvorenia predajného miesta.

1. **Typ zmluvy:**

Nájomná zmluva podľa Občianskeho zákonníka.

1. **Lehota na predloženie návrhu:**

Súťaž sa začína dňom jej uverejnenia na webovej stránke vyhlasovateľa: www.tssm.sk

1. **Uzávierka na predkladanie súťažných návrhov je 27.2.2023 o 15:00 hod.**

Súťažné návrhy doručené po tomto termíne budú odmietnuté.

Súťažné návrhy je možné posielať elektronicky na adresu: renata.rafayova@tssm.sk .

1. **Požadované náležitosti súťažného návrhu:**

**8.1 Náležitosti súťažného návrhu na uzavretie nájomnej zmluvy** **časť A**

Návrh na uzavretie nájomnej zmluvy podľa § 663 a nasl. Občianskeho zákonníka musí byť doručený v elektronickej forme, vrátane všetkých príloh, s označením predmetu mailu: „**Obchodná verejná súťaž nájom Poľná – A“**, a v zmysle nasledovných inštrukcií:

1. Účastník súťaže môže predložiť iba jeden súťažný návrh na nájom predmetu nájmu podľa časti A.

2. Predložený návrh musí byť jasný, určitý a zrozumiteľný.

3. Súťažný návrh na uzavretie nájomnej zmluvy podľa § 663 a nasl. Občianskeho zákonníka musí obsahovať:

1. názov a sídlo, IČO predkladateľa – ak ide o právnickú osobu, číslo účtu,
2. meno, priezvisko, rodné priezvisko, dátum narodenia, adresu trvalého pobytu, rodné číslo – ak ide o fyzickú osobu, číslo účtu,
3. meno a priezvisko, rodné priezvisko, adresu miesta podnikania, číslo živnostenského oprávnenia, IČO – ak ide o fyzickú osobu (podnikateľ), číslo účtu,
4. označenie typu predmetu nájmu (časť A, časť B alebo časť C),
5. **návrh nájomného za 12 m² plochy pozemku za 1 deň vyjadrený v eurách vrátane príslušnej sadzby dane z pridanej hodnoty, minimálne však vo výške 12,00 € za 1 deň**,
6. bližšia špecifikácia účelu využitia predmetu nájmu,
7. vyhlásenie účastníka súťaže (len fyzická osoba) o súhlase so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov,
8. písomný súhlas účastníka súťaže so súťažnými podmienkami,
9. čestné vyhlásenie účastníka súťaže, že :
	1. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov,
	2. nemá evidované daňové nedoplatky voči daňovému úradu a colnému úradu podľa osobitných predpisov,
	3. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
10. čestné vyhlásenie účastníka súťaže, že má vysporiadané všetky vzájomné nároky s vyhlasovateľom súťaže , t. j. že voči nemu vyhlasovateľ súťaže neeviduje žiadne neuhradené pohľadávky, a zároveň v minulosti (v priebehu posledných 24 mesiacov) nebol účastník súťaže v omeškaní so žiadnym peňažným záväzkom voči vyhlasovateľovi súťaže dlhšie ako 15 dní.

Všetky súťažné návrhy budú zoradené zostupne podľa ponúknutej ceny. Za úspešné návrhy podľa tejto časti budú vyhodnotené prvé 2 návrhy s najvyššou ponúknutou cenou pričom zároveň musia tieto návrhy spĺňať všetky podmienky tejto súťaže. V prípade rovnosti navrhovaných ponúknutých cien pristúpi vyhlasovateľ súťaže k losovaniu výherného súťažného návrhu.

1. **Podmienky účasti v súťaži a súťažné podmienky**
2. Predložený návrh nie je možné odvolať po uplynutí lehoty na predkladanie návrhov (uzávierky).
3. Predložený návrh nie je možné meniť a dopĺňať, ani ho upravovať po uplynutí lehoty na predkladanie návrhov (uzávierky).
4. Súťažný návrh musí obsahovať všetky údaje požadované podľa bodu 8. V prípade, ak neobsahuje čo i len jednu požiadavku definovanú v bode 8, vyhlasovateľ návrh odmietne. Prílohu tohto oznámenia tvorí „vzor súťažného návrhu“, ktorý obsahuje základné údaje. Informácie, ktoré nie sú uvedené vo vzore súťažného návrhu a ktoré sú požadované v zmysle tohto oznámenia sú účastníci súťaže povinný uviesť v samostatných prílohách.
5. Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.
6. Obhliadku nehnuteľností bude možné vykonať po dohode s vyhlasovateľom súťaže. Presný termín bližšej obhliadky je potrebné si dohodnúť prostredníctvom mailu: renata.rafayova@tssm.sk
7. Vybratému účastníkovi súťaže bude v lehote do 15 pracovných dní odo dňa vyhodnotenia súťaže odoslané elektronicky oznámenie o jej výsledku.
8. Vyhlasovateľ súťaže si vyhradzuje právo zmeniť podmienky súťaže alebo súťaž kedykoľvek zrušiť (§ 283 a nasl. zákona č. 513/1991 Zb. Obchodného zákonníka).
9. Vyhlasovateľ si vyhradzuje právo odmietnuť všetky predložené návrhy (§ 287 ods. 2 zákona č. 513/1991 Zb. Obchodného zákonníka) a ukončiť obchodnú verejnú súťaž bez výberu víťazných súťažných návrhov. Odmietnutie predložených návrhov oznámi vyhlasovateľ uchádzačom do 15 pracovných dní od rozhodnutia o odmietnutí.
10. Vyhlasovateľ si vyhradzuje právo v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.
11. Vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie.
12. Vyhlasovateľ si vyhradzuje právo predĺžiť lehotu na oznámenie výberu najvhodnejšieho návrhu.
13. Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaži a účastníci súťaže v plnej miere znášajú všetky náklady s ich účasťou v súťaži.
14. Vyhlasovateľ si vyhradzuje právo uzatvoriť nájomnú zmluvu k predmetu nájmu výlučne len s víťazmi súťaže. V prípade, že s víťazmi súťaže nebude uzatvorená zmluva z dôvodov na strane víťaza súťaže, vyhlasovateľ si vyhradzuje právo uzatvoriť zmluvu s účastníkom súťaže, ktorý sa vo vyhodnotení obchodnej verejnej súťaže umiestnil ako ďalší v poradí.

**Príloha (Vzor súťažného návrhu)**

**Technické služby Starého Mesta a.s.**

Žilinská 1 , 811 05 Bratislava , IČO: 35 804 092

**Súťažný návrh**

Časť A: Prenájom pozemku.

**Názov účastníka: ....................................................................**

**Sídlo: ....................................................................**

**IČO: ....................................................................**

**Kontaktná osoba: ....................................................................**

**Tel: ....................................................................**

**Email: ....................................................................**

|  |  |
| --- | --- |
| **Ocení účastník** |  |
| **Kritérium** | Ponúknutá cena v € celkom za 12m²/deň plochy pozemku vrátane DPH  |
| Časť A: Prenájom pozemku. |   |

|  |  |
| --- | --- |
|  |  |